Διονύσιος Κορκολής

Ο Διονύσιος Κορκολής (1891-1974) ήταν Έλληνας γιατρός και πολιτικός, βουλευτής Ηλείας και δήμαρχος Πύργου.

 Βιογραφικά στοιχεία 
 Πρώτα χρόνια 
Γεννήθηκε στον Πύργο Ηλείας και ήταν γιος του Παναγιώτη Κορκολή. Σπούδασε φαρμακευτική και ιατρική στο Πανεπιστήμιο Αθηνών. 

 Γιατρός 
Άσκησε το επάγγελμα του παθολόγου στον Πύργο για αρκετά χρόνια.Μέλη Ιατρικού Συλλόγου Πύργου , από την ιστοσελίδα του Ιατρικού Συλλόγου Πύργου Επί πολλά έτη προσέφερε αφιλοκερδώς τη βοήθειά του. Από το 1937 ως το 1946 υπηρέτησε ως νομίατρος.

 Δήμαρχος Λετρίνων 
Το 1929 έθεσε υποψηφιότητα για τον δημαρχιακό θώκο, τον οποίο και κέρδισε παρά το νεαρό της ηλικίας του. Επανεξελέγη το 1934, καθώς και άλλη μια φορά μετά την περίοδο της Κατοχής. 

 Βουλευτής 
Στις εκλογές του 1935, με την υποστήριξη του Λαϊκού Κόμματος, εξελέγη βουλευτής Ηλείας ενώ επανεξελέγη πάλι, με το ίδιο κόμμα, σε αυτές του 1946 και του 1950.

 Θάνατος 
Απεβίωσε στην Αθήνα στις 4 Σεπτεμβρίου 1974 και κηδεύθηκε στον Πύργο."Η κηδεία εις Πύργον Διονυσίου Κορκολή", εφ. Η Αυγή Πύργου, φύλλο 9ης Σεπτεμβρίου 1974, σελ. 4. Εγγονός του είναι ο Στέφανος Κορκολής.Συναυλία Κορκολή , από την ιστοσελίδα myilianews.gr Η προτομή του βρίσκεται δίπλα από άλλες τρεις προτομές στο Πάρκο ΣΠΚ στο κέντρο του Πύργου.

Παραπομπές

Κατηγορία:Έλληνες ιατροί του 20ού αιώνα
Κατηγορία:Δήμαρχοι Πύργου Ηλείας
Κατηγορία:Βουλευτές Ηλείας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες παθολόγοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών